
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 43
din 26 februarie 2015
privind modificarea unui contract de concesiune

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3145/09.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de concesiune nr. 17/19369/28.11.2008, încheiat între Municipiul Sighişoara, în calitate de concedent şi Patiţa Lucreţia şi Mozes Maria, în calitate de concesionare, având ca obiect preluarea în concesiune a terenului situat în Municipiul Sighişoara, str. Mihai Viteazu nr. 11, din C.F. nr. 3435, nr. top. 3434/11/2, în suprafaţă de 156 mp., în vederea extinderii şi modernizării construcţiei, situată în str. Mihai Viteazu, nr. 9/a, imobilul limitrof, coproprietatea concesionarelor, concesionarea terenului fiind aprobată prin art. 2 din Hotărârea Consiliului Local al Municipiului Sighişoara nr. 70/30.10.2008;

Având în vedere că prin art. 5 din Hotărârea Consiliului Local al Municipiului Sighişoara nr. 28/26.02.2009 s-a însuşit documentaţia cadastrală pentru dezlipirea imobilului situat în Sighişoara, str. Mihai Viteazu nr. 11 şi prin art. 6 din aceeaşi hotărâre s-a aprobat rectificarea suprafeţei acestui imobil de la suprafaţa de 695 mp. la suprafaţa reală de 629 mp., operaţiunile fiind înscrise ulterior în cartea funciară şi pe cale de consecinţă terenul ce face obiectul contractului de concesiune nr. 17/19369/28.11.2008, în suprafaţă de 156 mp., a fost înscris în C.F. nr. 51407, sub nr. cad. 51407; 

Având în vedere că în baza Autorizaţiei de construire nr. 330/2.10.2010, concesionarele Patiţa Lucreţia şi Mozes Maria au realizat extinderea şi modernizarea construcţiei;
 Având în vedere cererea înregistrată la Municipiul Sighişoara sub nr. 720/13.01.2015, prin care Patiţa Lucreţia şi Mozes Maria, în calitate de concesionare, solicită, în esenţă, modificarea contractului de concesiune nr. 17/19369/28.11.2008, în sensul că terenul concesionat, în suprafaţă de 156 mp., este înscris în C.F. nr. 51407, sub nr. cad. 51407, ca urmare a operaţiunilor cadastrale efectuate, menţionate mai sus, modificarea fiind necesară pentru evidenţierea construcţiei în cartea funciară; 

Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007, precum şi a Normelor metodologice de aplicare a acesteia, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile art. 871-873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare; 
Având în vedere Raportul de Specialitate al Direcţiei Administrarea Patrimoniului, înregistrat cu nr. 3143/09.02.2015, prin care se propune modificarea contractului de concesiune nr. 17/19369/28.11.2008, în sensul că terenul concesionat, în suprafaţă de 156 mp., este înscris în C.F. nr. 51407, sub nr. cad. 51407, ca urmare a operaţiunilor cadastrale efectuate ulterior încheierii contractului, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. (1) Se aprobă modificarea Contractului de concesiune nr. 17/19369/28.11.2008, încheiat între Municipiul Sighişoara, în calitate de concedent şi Patiţa Lucreţia şi Mozes Maria, în calitate de concesionare, în sensul că terenul concesionat, situat în Municipiul Sighişoara, str. Mihai Viteazu nr. 11, în suprafaţă de 156 mp., este înscris în C.F. nr. 51407, sub nr. cad. 51407, ca urmare a operaţiunilor cadastrale efectuate ulterior încheierii contractului.

(2) Restul clauzelor contractuale rămân neschimbate.

(3) Modificarea contractului de concesiune se va face prin act adiţional, începând cu data de 01.03.2015.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia economică; 

  3 ex. Direcţia Administrarea Patrimoniului ;

  1 ex. Compartimentul Juridic.
11 ex. 
A.B./G.V.
